CELEX: E2014P0022
Language: el
Date: 2014-11-10 00:00:00
Title: Προσφυγή που ασκήθηκε στις 10 Νοεμβρίου 2014 από την DB Schenker κατά της Εποπτεύουσας Αρχής της ΕΖΕΣ (Υπόθεση E-22/14)

15.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/17
            
         Προσφυγή που ασκήθηκε στις 10 Νοεμβρίου 2014 από την DB Schenker κατά της Εποπτεύουσας Αρχής της ΕΖΕΣ
   (Υπόθεση E-22/14)
   (2015/C 11/07)
   Στις 10 Νοεμβρίου 2014 ασκήθηκε προσφυγή κατά της Εποπτεύουσας Αρχής της ΕΖΕΣ ενώπιον του Δικαστηρίου της ΕΖΕΣ από τις εταιρείες Schenker North AB, Schenker Privpak AB και Schenker Privpak AS (εφεξής συλλογικά «DB Schenker»), εκπροσωπούμενες από τον κ. Jon Midthjell, δικηγόρο, Advokatfirmaet Midthjell AS, Grev Wedels plass 5, NO-0151 Όσλο, Νορβηγία.
   Οι προσφεύγουσες εταιρείες ζητούν από το Δικαστήριο ΕΖΕΣ:
   
               1.
            
            
               να ακυρώσει την απόφαση της ΕΑΕ, της 9ης Σεπτεμβρίου 2014, στην υπόθεση αριθ. 75697 (DB Schenker)·
            
         
               2.
            
            
               να καταδικάσει την ΕΑΕ και τους τυχόν παρεμβαίνοντες στα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Οι προσφεύγουσες εταιρείες, Schenker North AB και Schenker Privpak AB, με έδρα τη Σουηδία, και Schenker Privpak AS, με έδρα τη Νορβηγία, ανήκουν στον όμιλο DB Schenker. Ο όμιλος είναι επιχείρηση διεθνών μεταφορών εμπορευματικών φορτίων και υλικοτεχνικής υποστήριξης, η οποία ανήκει στην Deutsche Bahn AG.
            
         
               —
            
            
               Με την απόφαση που εξέδωσε στην υπόθεση E-5/13 DB Schenker κατά ΕΑΕ στις 7 Ιουλίου 2014, το δικαστήριο της ΕΖΕΣ ακύρωσε την απόφαση της ΕΑΕ, της 25ης Ιανουαρίου 2013, στην υπόθεση ΕΑΕ αριθ. 73075 (DB Schenker), καθόσον αρνήθηκε πλήρη ή μερική πρόσβαση στα έγγραφα που ανήκουν στους φακέλους της υπόθεσης που οδήγησαν στην απόφαση 321/10/COL της ΕΑΕ (Norway Post – loyalty/discount system), βάσει του άρθρου 4 παράγραφος 4 και του άρθρου 4 παράγραφος 6 των κανόνων πρόσβασης σε έγγραφα (RAD) 2012, και αρνήθηκε να χορηγήσει πρόσβαση στην πλήρη έκδοση της απόφασης αριθ. 321/10/COL της ΕΑΕ.
            
         
               —
            
            
               Στις 17 Ιουλίου 2014 η DB Schenker έλαβε επιστολή μέσω ηλεκτρονικού ταχυδρομείου από την ΕΑΕ με την οποία ενημερώθηκε ότι η ΕΑΕ αποφάσισε να αρνηθεί στην DB Schenker την πρόσβαση στα επίδικα έγγραφα. Η DB Schenker κλήθηκε να υποβάλει επιβεβαιωτική αίτηση, αν επιθυμούσε να επανεξετάσει η ΕΑΕ τη θέση της.
            
         
               —
            
            
               Στις 27 Αυγούστου 2014 η DB Schenker απέστειλε επιβεβαιωτική αίτηση στην ΕΑΕ. Στις 9 Σεπτεμβρίου 2014 η ΕΑΕ απέστειλε μήνυμα ηλεκτρονικού ταχυδρομείου στην DB Schenker, το οποίο περιείχε αντίγραφο της απόφασης, με την οποία η ΕΑΕ αρνούνταν εκ νέου στην DB Schenker πλήρη ή μερική πρόσβαση στα ίδια έγγραφα, δηλαδή στα έγγραφα που ανήκουν στους φακέλους της υπόθεσης που οδήγησαν στην απόφαση 321/10/COL της ΕΑΕ (Norway Post – loyalty/discount system), βάσει του άρθρου 4 παράγραφος 4 και του άρθρου 4 παράγραφος 6 των κανόνων πρόσβασης σε έγγραφα (RAD) 2012, και στην πλήρη έκδοση της απόφασης αριθ. 321/10/COL της ΕΑΕ. Η DB Schenker ζητεί την ακύρωση της εν λόγω απόφασης βάσει του άρθρου 36 της συμφωνίας περί εποπτείας και δικαστηρίου (ΣΕΔ).
            
         Οι προσφεύγουσες εταιρείες υποστηρίζουν ότι η Εποπτεύουσα Αρχή της ΕΖΕΣ:
   
               —
            
            
               παραβίασε την εξαίρεση σχετικά με τα εμπορικά συμφέροντα που προβλέπεται στο άρθρο 4 παράγραφος 4 των κανόνων RAD [2012] και την υποχρέωση επαγγελματικού απορρήτου που προβλέπεται στο άρθρο 122 της συμφωνίας για τον ΕΟΧ, στο άρθρο 14 παράγραφος 4 της ΣΕΔ και στο άρθρο 28 παράγραφος 2 του κεφαλαίου ΙΙ του πρωτοκόλλου 4 της ΣΕΔ και, ως εκ τούτου, παρέλειψε να γνωστοποιήσει τα επίδικα έγγραφα, κατά παράβαση του δικαιώματος πρόσβασης του κοινού που προβλέπεται στο άρθρο 2 παράγραφος 1 των κανόνων RAD 2012,
            
         
               —
            
            
               παραβίασε την εξαίρεση του ανωτέρου δημοσίου συμφέροντος που προβλέπεται στο άρθρο 4 παράγραφος 4 και στο άρθρο 4 παράγραφος 6 των κανόνων RAD 2012 και, ως εκ τούτου, παρέλειψε να γνωστοποιήσει τα επίδικα έγγραφα, κατά παράβαση του δικαιώματος πρόσβασης του κοινού που προβλέπεται στο άρθρο 2 παράγραφος 1 των κανόνων RAD 2012.